Лія і Павел КУДРАШОВЫ вядомыя ў справе валёнак. Дарогу да іх дома ў вёсцы Малая Кавалеўшчына ведаюць не толькі жыхары нашага раёна. Ужо восем гадоў сям'я займаецца рамесніцтвам і адначасова захоўвае нематэрыяльную культурную спадчыну. Кудрашовы асвойвалі азы яшчэ ў канцы 90-х. Вывучылі і спалучылі са сваёй іншыя пяць тэхналогій валення. Карацей, вядома адно: для ўдалых валёнкаў патрэбны вопыт і набітая рука. За сезон у майстроў выходзіць прыкладна 25 пар цёплага і практычнага абутку. Для хаты, на выхад, на рыбалку. Для сябе, для ўнукаў, аднасяльчан і гараджан. Абутак з Малой Кавалеўшчыны носяць у Прыбалтыцы і Германіі. Для выставы Кудрашовы прапанавалі дарослыя мужчынскія і дзіцячыя валёнкі.